Foreldraráð Tjarnarskógar 2020-2021

*Fundur 2*

Fundarstjórn: Reynir

Fundarritari: Sóley

Mættir: Sigríður Herdís, Reynir, Sóley og Vigdís Diljá

1. Hjálmanotkun á leikhjólum
2. Starfsáætlun Tjarnarskógar 2020-2021
3. Covid 19 ráðstafanir
4. Starfsáætlun foreldraráðs
5. Leikskólafulltrúi
6. Hlutverk foreldraráðs í leikskólum
7. **Hjálmanotkun**

Ákveðið var að taka upp umræðu sem skapast hefur í facebook hóp foreldra barna við Tjarnarskóg og snýr að öryggi barna á þríhjólum sem notuð eru utandyra í skólanum. Dæmi eru um að börn hafi slasast illa á sambærilegum hjólum.

Sigga Dís greindi frá samtali við Herdísi Storgaard, verkefnastjóra hjá Miðstöð slysavarna barna,og þeim ráðleggingum sem frá henni komu. Herdís nefnir m. a. í bréfi sínu að “á Íslandi kveða umferðalög á um að börn yngri en 15 ára skuli nota reiðhjólahjálm þegar þau eru á reiðhjóli. Þar sem hjól barna lægi en 43,5 sm (mælt frá neðrihluta dekks upp að lægstu stillingu sætis) flokkast ekki undir að vera reiðhjól heldur leikfangahjól þarf barn í raun ekki að nota hjálm lögum samkvæmt. Sama gildir um þríhjól, sparkhjól og hlaupahjól.”

*Ályktun: Foreldraráð tekur undir afstöðu leikskólastjóra sem telur ekki ástæðu til að taka hjólin úr umferð að svo stöddu, en hvetur til þess að sú ákvörðun verði endurskoðuð ef minnsta tilefni er til. Hjólin uppfylla allar vottanir og öryggiskröfur sem gerðar eru auk þess sem landfræðilegar aðstæður á lóðunum bjóða ekki upp á að mikill hraði náist á hjólunum.*

*Foreldraráð Tjarnarskógar beinir því til starfsfólks að fara yfir þær reglur sem leikskólinn hefur sett um notkun þessara hjóla á lóðum skólans og meta hvort eigi að skerpa á ákveðnum þáttum til að auka öryggi.*

1. **Starfsáætlun**

Sigga Dís fór yfir starfsáætlun leikskólans 2020-2021 sem birt er á heimasíðu leikskólans.

Mönnun fyrir veturinn er góð en vegna viðbótarkennslu og aukins undirbúningstíma leikskólakennara eru allar deildir fullar og ekkert svigrúm til að taka inn ný börn. Huga þarf vel að rými hvers barns.

1. **Covid 19 ráðstafanir**

Sóttvarnir og reglur eru stöðugt í endurskoðun innan leikskólans og áfram verður brugðist við aðstæðum á hverjum tímapunkti í samræmi við tilmæli frá almannavarnarvernd Austurlands.

Verið er að skoða hvernig kynningarfundum fyrir foreldra verður háttað en þeir eru öllu jafna haldnir á haustin.

Þátttaka nemenda í menningarhátíðinni BRAS var endurskoðuð þar sem þeir viðburðir sem til stóð að taka þátt í kallaði á fjölmennar samkomur barna og foreldra.

1. **Starfsáætlun foreldraráðs**

Fundir foreldraráðs veturinn 2020-2021 verða haldnir fyrsta þriðjudag hvers mánaðar, kl. 17:00. Eftirfarandi dagsetningar eru til viðmiðunar og geta tekið breytingum ef þörf er á.

* Fyrsti fundur, haldinn 18.8.2020
* Annar fundur, haldinn 15.9.2020
* Þriðji fundur, 6.10.2020
* Fjórði fundur, 3.11.2020
* Fimmti fundur, 1.12.2020
* Sjötti fundur, 12.1.2021
* Áttundi fundur, 2.2.2021
* Níundi fundur, 6.4.2021
* Tíundi fundur, 4.5.2021.
* Ellefti fundur, 1.6.2021
1. **Leikskólafulltrúi í nýju sveitarfélagi**

Tókum aftur upp umræðu frá sameiginlegum fundi með foreldraráði Hádegishöfða varðandi stöðu leikskólafulltrúa í nýju sameinuðu sveitarfélagi. Ákveðið að senda inn erindi þegar skipurit nýja sveitarfélagsins verður komið á hreint.

1. **Hlutverk foreldraráðs**

Farið yfir handbók sem Heimil og skóli gaf út árið 2009 um hlutverk foreldraráða innan leikskóla. Ákveðið var að skerpa á nokkrum þáttum í núverandi starfi ráðsins meðal annars með meira samráði við foreldrafélagið, auknum sýnileika félagsins meðal foreldra, birtingu starfsáætlunar í upphafi skólaárs. Áfram verður unnið að markvissara starfi ráðsins á næstu fundum.

Rætt var um hlutverk foreldraráða í skipuriti nýja sveitarfélagsins en hingað til hefur ráðið haft áheyrnarfulltrúa á fundum fræðslunefndar Fljótsdalshéraðs. Á meðan enn ríkir óvissa um fyrirkomulagið var ákveðið að stuðla að gerð samráðsvettvangs fyrir foreldraráð allra leikskóla í nýja sveitarfélaginu. Reynir ætlar að stofna facebook síðu og Sigga Dís hefur samband við leikskólastjóra á svæðinu sem munu koma upplýsingum áleiðis innan sinna stofnana.